stanford-oval/wikipedia huggingface dataset:
קרב בדר
הצעדה לבדר (بدر) > הכוחות המוסלמים

הכוחות המוסלמים מנו 313 איש, שבעים גמלים וכמה סוסים, כך שבממוצע היו 3 - 4 אנשים לכל גמל. חלק מאנשיו של מוחמד נשארו מאחור מסיבות שונות ומקורות מוסלמיים מוקדמים מצביעים שהכוחות לא צפו לחימה קשה.
כיון שהמוסלמים צעדו בחלק הצפוני השטוח יותר של העמק הגשם לא מנע מהם להגיע ליעדם. בהגיעו לבדר בחר מוחמד להקים את מחנהו בבארות בקרבת מחנה צבא מכה כדי לחסום את גישתם למקורות המים באזור.
כמו כן, מוחמד פקד על כוחותיו להרוס את הבארות שעברו בדרכם כדי למנוע מכוחות האויב גישה למקורות מים. בהגיעם לעמק הם בנו בראש הגבעה הצפונית מגדל תצפית עשוי מכפות תמרים, שאפשר יהיה לקבל ממנו תמונה מלאה של מצב החילות ושדה הקרב.
עם הגיע הכוח המוסלמי לבדר התברר להם שהשיירה שלה ציפו, עקפה את העמק והגיע למכה בשלום.
מוחמד מצא עצמו בפרשת דרכים, הוא וכוחותיו היו בעמדת נחיתות לעומת הכוח ממכה שעלה עליהם. אולם אם הכוחות המוסלמים ייסוגו תהיה זו מכה קשה ליוקרתם, והייתה קיימת גם הסכנה שאנשי מכה יוכלו להמשיך לעבר אל-מדינה מקום מושבם הנוכחי של המוסלמים.
לאחר סדרה של התייעצויות וחילוקי דעות, הוחלט להמשיך בדרך לעבר המעיינות של בדר, תחת פיקודו של מוחמד. הכוח הצבאי חנה ליד המעיינות הצפוניים במטרה למנוע מצבא מכה גישה למים.
יום הקרב

על פי מנהג מקובל בחצי האי ערב, לפני התחלת הקרב בין הצבאות, נערך דו-קרב בין זוג אחד או כמה זוגות, שעם סיומו מתחילה הלחימה עצמה. שלושת הלוחמים מהצד המוסלמי היו: חַמזָה, עַלי ועוּבַּיְדָה אִבּן אַל-חארִת'. שלושה מבני קורייש שקמו לנקום את דם ההרוג בנַח'לָה היו: עוּתבָּה, שַיְבָּה ואַל-וַליד אִבּן עוּתבָּה. כל שלושת בני קורייש נהרגו והמוסלמי עוּבַּיְדָה אִבּן אַל-חארִת' נפצע פצעים אנושים.
הקרב החל כאשר מחנה מכה התקיף אולם הם נלחמו בסגנון הערבי הישן כאשר כל אחד מבתי האב מוביל את אנשיו שלו ללא פיקוד מרכזי. ואילו הכוחות המוסלמים שמרו על משמעת קפדנית. הם התייצבו בשורה צפופה והתגוננו בקשתות, היו הרוגים בשני הצדדים. מוחמד ירד ממגדל התצפית כדי להיות קרוב לכוחותיו, לפקד עליהם ולהלהיב אותם בקריאותיו. הוא נתן הוראה ללוחמיו להתקיף רק עם נשק שטווח המטרה שלו קרוב, ולהילחם כנגד קורייש רק במגע פנים אל פנים. הקרב עצמו נמשך כמה שעות בלבד עד לשעות אחר הצהרים המוקדמות. הכוחות המוסלמים החלו לגבור על אויביהם וכוחות מכה נפוצו בבהלה.
בין החללים של מכה היו גם אחד מראשי החמולות של שבט קורייש, אומיה בן ח'לף, ובנו שלחם עם אביו. הם נתפסו בידי הכוחות המוסלמים והוצאו להורג בעריפת ראשם. אבו גַ'הל ומספר מפקדים נוספים נהרגו בקרב.
מבין המוסלמים נהרגו 14 חיילים, ואילו בקרב צבא מכה נהרגו שבעים לוחמים ושבעים אחרים נשבו. החללים המוסלמים נקברו בקצה שדה המערכה וקברם משמש עד היום מקום עלייה לרגל. את גופות החללים של שבט קורייש זרקו המוסלמים לבאר יבשה.
עתה היה על מוחמד להתמודד עם שאלת חלוקת שלל המלחמה.
החלוקה נערכה על פי עקרון השוויון וכל משתתפי הקרב, גם הכוחות האחוריים, קבלו חלק שווה בשלל. מאה וחמישים גמלים, עשרה סוסים וערימה של ציוד וכלי נשק חולקו שווה בשווה. כל אחד שילם למוחמד מס ח'ומס (חמישית).
על פי החוק האסלאמי שבויי מלחמה נעשים לעבדים. במקרה המיוחד של קרב בדר, הוכרז שהשבויים המלומדים יהיו חופשיים לאחר מטלת לימוד והאחרים יוכלו לרכוש את שחרורם על ידי תשלום כופר. כמה מהשבויים שוחררו ללא כופר על פי מצוות מוחמד.
ההשלכות

קרב בדר מסמל את ראשית עלייתו של האסלאם כגורם צבאי ופוליטי משמעותי בחצי האי ערב. ניצחונו של מוחמד בקרב זה, הרשים את השבטים המקומיים ורבים החלו להצטרף לשורותיו. ניתן אישור לסמכותו כמנהיג האסלם והחל תהליך התפשטותו. כמו כן, זמן קצר לאחר מכן הרגיש מוחמד בטוח במעמדו וגירש מבתיהם את אנשי השבט היהודי קינוקאע שישב בסביבות העיר מדינה.
בדר בתרבות המודרנית

המושג "בדר" הפך לפופולרי בקרב צבאות וארגונים מוסלמים. בשם מבצע בדר נקראה התקפת המצרים בקרבות מלחמת יום הכיפורים בשנת 1973. בסכסוך על חבל קשמיר בין הודו לפקיסטן השתמשו הכוחות הפקיסטניים בשם זה, וכך גם הכוחות האיראניים במלחמת איראן–עיראק בשנת 1980.
לקריאה נוספת

מוחמד ביוגרפיה של הנביא; קארן ארמסטרונג; הוצאת כתר 2004
מולוסקום קונטגיוזום

| --- | --- |

 תחום:  מחלות זיהומיות 
 גורם:  וירוס מולוסקום קונטגיוזום 
 טיפול:  cantharidin 
 קישורים ומאגרי מידע
 eMedicine:  910570 
 MeSH:  D008976
 סיווגים
 ICD-11:  1E76 
 
התחלה של נגעים באזור הבטן
מולוסקום קונטגיוזום (באנגלית: Molluscum contagiosum) הוא זיהום עור וירלי שכיח בקרב ילדים, הגורם להופעת יבלות על העור.
מחלה זו אינה מסכנת את הבריאות והיא חולפת לרוב בעצמה ללא טיפול, אם כי יכולים לחלוף מספר חודשים ואפילו שנים עד להחלמה. במקרים מסוימים, כאשר המחלה מלווה במחלות עוריות נוספות, דיכוי חיסוני, או כשהנגעים מציקים באופן קיצוני, ניתן לטפל על ידי משחה מקומית או הסרה של הנגעים על ידי רופא עור.
ישנם מוצרים על בסיס שמנים צמחיים וטבעיים  למולסקום של alita
המוצרים מבוססים על שמנים צמחיים טבעיים השימוש בהם מנקה  את העור מהמולסקום בתקופה של עד חודשים בשימוש יום יומי ובהצמדות להוראות השימוש .
שער הגולן

| --- | --- |
מגדל המים בשער הגולן
מדינה: ישראל ישראל
מחוז: הצפון
מועצה אזורית: עמק הירדן
גובה ממוצע: ‎-195 מטר
תאריך ייסוד: 1937
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 621 תושבים
    - מתוכם, תושבי ישראל: 596 תושבי ישראל
 מפת מיקום  מפה דינמית   (למפת עמק בית שאן מוגדלת) שער הגולן(למפת עמק בית שאן רגילה) שער הגולן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שער הגולן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שער הגולן32°41′13″N 35°36′14″E﻿ / ﻿32.6869473252889°N 35.6037682505874°E﻿ / 32.6869473252889; 35.6037682505874  heמפת היישובים של מועצה אזורית עמק הירדן באדום - שער הגולן בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 4 מתוך 10
http://www.shaar-hagolan.co.il
שַׁעַר הַגּוֹלָן הוא קיבוץ המשתייך לתנועת הקיבוץ הארצי ונמצא מדרום לכנרת ליד נהר הירדן וליד נהר הירמוך, ושייך למועצה אזורית עמק הירדן. שמו ניתן לו משום מיקומו, המהווה מעין שער כניסה לאזור רמת הגולן.
היסטוריה

קבוצת המייסדים עין הקורא שכללה עולים בוגרי תנועת השומר הצעיר מצ'כיה ופולין, התארגנה בשנת 1930 באזור ראשון לציון, בקיבוץ שנקרא "עין הקורא". ב-21 במרץ 1937 עלו על הקרקע באזור שהוקצה עבורם בשטח שנקנה על ידי קרן קיימת לישראל בעמק הירדן, כאחד מיישובי חומה ומגדל. במרץ 1938 היו בשער הגולן 105 חברים ו-22 ילדים, כאשר חלק נוסף של הקבוצה עדיין שהה בראשון לציון. 15 חברים עסקו בחקלאות, 10 בעבודות חוץ והשאר בבניין ותחזוק הקיבוץ. במאי 1945 פשט ארבה על שדות הקיבוץ. במרץ 1947 הציבה קופת חולים רופא בשער הגולן ובוטל הצורך ללכת לאפיקים לקבלת טיפול רפואי.
היסטוריה > מלחמת העצמאות

ב-15 במאי 1948 בבוקר, מיד לאחר הקמת מדינת ישראל, הותקפו שער הגולן ומסדה על ידי הצבא הסורי. טנקים סוריים התקרבו אחר הצהריים אל עמדת המים הקדמית בה שהו 8 לוחמים והרסו אותה בפגזי תותח דו-ליטראות. 5 מהלוחמים נהרגו במקום ועוד אחד נהרג בעת הבריחה למתחם הקיבוץ. העיראקים ששהו בנהריים תקפו מדרום והשמידו את מכון המים הישן. מגדלי המים בתוך שער הגולן ומסדה נהרסו על ידי תותחי הסורים והקיבוצים נותרו בלי מים. במהלך הלילה הלכו חברי הקיבוץ לאפיקים להביא מים וכדי חלב.
הקיבוץ היה נתון להפגזות בלתי פוסקות שגרמו להרס רב ולא הותירו בית אחד עם גג על כנו. הילדים, הזקנים והפצועים רוכזו במקלט היחיד של הקיבוץ. בלילה הראשון פונו הילדים עד גיל 4 לחיפה. בלילה השני פונו ילדי בית הספר היסודי. לאחר ארבעה ימי לחימה, ב-18 במאי 1948, ניצלו מגיני שער הגולן הפוגה בקרבות, פינו את הקיבוץ ועברו לאפיקים ובית זרע. הצבא הסורי נכנס לקיבוץ והוא נבזז ונהרס. ב-24 במאי שבו חברי הקיבוץ למקום והתחילו בשיקום הקיבוץ ובנייתו מחדש. נטישת הקיבוץ גררה ביקורת מצד הממסד הישראלי. היישוב לא קיבל את נס הקוממיות כאשר ניתן לשאר היישובים ורק לאחר שנים רבות ומאבקים רבים הוא ניתן לו.
היסטוריה > לאחר מלחמת העצמאות

הקיבוץ נבנה מחדש לאחר המלחמה, ונבנו שיכוני וותיקים ובריכת שחייה. הקיבוץ קיבל תוספת של קרקעות שעובדו לפני המלחמה על ידי ערביי צמח, שברחו לעבר הירדן. עם זאת, הקיבוץ המשיך לסבול ממעשי חבלה ומיקוש, של מסתננים מן הגבול הסורי, עד למלחמת ששת הימים. באחד מאירועי החבלה הבולטים, אשר אירע ב-8 באוקטובר 1966, נהרגו 4 שוטרי משמר הגבול שעה שרכבם עלה על מוקש בפרדסי המשק, שעה שהיו בדרכם לבדוק אתר של פיצוץ שני מטעני חבלה אחרים אשר הרסו עגלת טרקטור ומחסן כלים. המתיחות גברה עם תוכנית הסורים להטיית מקורות הירדן.
בשנת 1991 התרחש בקיבוץ רצח עינב רוגל.
בשנות ה-90 בעקבות משבר כלכלי, החל הקיבוץ בשינויים, בין היתר מעבר ללינה משפחתית ולא לינה משותפת שהיווה שינוי מהותי בערכי החינוך. מאז 2000 הקיבוץ נמצא בתהליך הפרטה, בדומה לקיבוצים אחרים, אך שומר על אופיו השיתופי. נכון להיום (מאי 2024) מוגשות בחדר האוכל לאורך השבוע, ארוחות בוקר וצוהריים וכן בשישי בערב ובשבת בצוהריים.
ענפי הקיבוץ

בשנות ה-60 הקיבוץ החליט על הקמת מפעל תעשייה, וב-1964 הוקם המפעל "גולן מוצרי פלסטיק" הקיים עד היום, ועוסק בפיתוח, יצור ושיווק מערכות הולכת מים. המפעל מעסיק כ-250 עובדים.
בנוסף בקיבוץ מטעי בננות, אבוקדו ושקדים, ולצידם גידולי שדה נוספים, וכן רפת לחלב שבה כ-300 פרות.
בשנת 1994 הוקם האירוח הכפרי "אל מול גולן", שבו 65 חדרים שונים.
בקיבוץ גם בית סיעודי בשם "בית הדר".
מוזיאון התרבות הירמוכית

בשנת 1941 במהלך חפירת בריכות דגים באדמות החרסית של שדות הקיבוץ גילה יהודה רוֹת שברים של כלי חרס, כלי צור, עצמות בעלי חיים ומספר ממצאים נוספים. הממצאים שנתגלו הובילו להגעת משלחת מהאוניברסיטה העברית בירושלים ברשות פרופ' משה שטקליס בשנת 1943 שזיהתה פוטנציאל מחקרי באזור. המשלחת שבה לחפירות באתר לאחר תום מלחמת העצמאות בין השנים 1949–1952. שטקליס וחברי המשלחת זיהו מאפיינים של תרבות ארכאולוגית ייחודית מהתקופה הנאוליתית הקרמית שהתקיימה בערך בין השנים 6400–5800 לפנה"ס, שלה תעשיית כלי צור, כלי חרס וחפצי אומנות רבים. החוקרים כינו אותה בשם "התרבות הירמוכית", על שם נהר הירמוך הסמוך. גודל אתר החפירות, שכונה "הכפר הירמוכי" הוא כ-200 דונם וחיו בו 1,000–2,000 איש, דבר המלמד כי ההתיישבות הייתה אחת מהגדולות בעולם באותה עת. באתר בשער הגולן נתגלו בבתים שנחשפו כ-300 פסלונים בדמות אשה שהיקף ירכיהם גדול כמעט פי ארבעה מממדי גופם. ממצאים מחפירות שער הגולן מוצגים במוזיאון הבריטי בלונדון, במוזיאון הלובר בפריז ובמוזיאון המטרופוליטן לאמנות בעיר ניו-יורק, וכן במוזיאון ישראל ובמוזיאון ארצות המקרא בירושלים.
ביוני 2022 התחדשו החפירות הארכאולוגיות באתר שער הגולן, מטעם המכון הצרפתי הלאומי של פריס ורשות העתיקות.
בקיבוץ הוקם מוזיאון התרבות הירמוכית ע"ש יהודה רות שהיה המוזיאון הפרה-היסטורי הראשון בישראל. במוזיאון ממצאים שנמצאו בחפירות באתר, שלא עברו למוזיאונים אחרים בישראל ובעולם.
חברי קיבוץ ידועים

מרים רות – סופרת ילדים.
יהודה רות – ארכאולוג.
חיים ברקני – מלחין, מעבד ומנצח.
יוסף נצר – פזמונאי ובמאי.
הניה רבינוב – ותיקת חברי הקיבוצים בישראל, אשר הלכה לעולמה ב-29 בינואר 2021, שלושה חודשים בלבד לפני יום הולדתה ה-111.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  עין הקורא (שער הגולן), דבר, 8 במרץ 1938
↑  ארבה בעמק הירדן, דבר, 24 במאי 1945
↑  שער הגולן - אזור רפואי נפרד, דבר, 23 במרץ 1947
↑  אפרים תלמי, מערכת שער הגולן, דבר, 13 במאי 1949
↑  נתן דונביץ, עברנו להתקפה בחזית צמח, על המשמר, 26 במאי 1948
↑  שלמה טנאי, מה קרה במסדה ושער הגולן?, הארץ, 13 במאי 1949
↑  תיאור וניתוח מפורט של מאמצי ההנצחה של קיבוץ שער הגולן מופיעים בעבודת הדוקטורט של נדב מולצ'דסקי: Nadav G. Molchadsky (2015), "Living in the Shadow of Shame: Masada and Sha'ar ha-Golan," in History in the Public Courtroom: Commissions of Inquiry and Struggles over the History and Memory of Israeli Traumas (Ph.D. Dissertation, University of California, Los Angeles), pp. 76-118
↑  אלי אשכנזי, לא התאבדנו למען המולדת, אז מה?, באתר הארץ, 6 באפריל 2006
↑   נעה שפיגל, חברי הקיבוץ שננטש במלחמה מתגייסים להציל את כבודם האבוד, באתר הארץ, 3 במרץ 2017
↑  יעקב ארז, 4 שוטרים ממשמר הגבול נהרגו הלילה בעלות מכוניתם על מוקש בשער-הגולן, מעריב, 9 באוקטובר 1966
↑  אודות מוזיאון התרבות הירמוכית על שם יהודה רות - קיבוץ שער הגולן, באתר המוזיאון
↑  Y. Garfinkel and D. Ben Shlomo. 2009. Sha'ar Hagolan Vol. 2 The Architecture and Stratigraphy of a Neolithic Settlement. Qedem. Jerusalem: Institute of Archaeology, Hebrew University.
, p. 12
↑  עדי חשמונאי, בגיל 110: נפטרה ותיקת הקיבוצניקים, באתר ישראל היום, 30 בינואר 2021
↑  הניה רבינוב, ותיקת חברי הקיבוצים בישראל נפטרה בגיל 110, באתר דבר העובדים בארץ ישראל, 30 בינואר 2021
| --- | --- |
בקרת זהויות :  NLI: 987007475845605171  VIAF: 152977043   WorldCat (עם VIAF): 152977043 
קטע מחזית חדר האוכל שתכנן האדריכל שמואל מסטצ'קין
אתר העתיקות הסמוך לשער הגולן בו התגלתה התרבות הירמוכית. ברקע, בתי הקיבוץ
לוחם חבר קיבוץ שער הגולן, 1948
חדר האוכל בקיבוץ
האח הגדול ("1984")

ההיררכיה החברתית שבראשה האח הגדול
האח הגדול (באנגלית: Big Brother) הוא מונח שנטבע בספר "1984" של ג'ורג' אורוול. בספר, האח הגדול הוא כינוי למנהיג כל-יכול הנהנה מפולחן אישיות ומצוי מעל לכל ביקורת.
האח הגדול הוא מנהיג מפלגת הסוצאנג (הלחם של "סוציאליזם אנגלי") השולטת באוקיאניה, מדינה דמיונית בה מתרחשת עלילת הספר. עלייתו התחילה בשנות השישים של המאה העשרים, כשכל מנהיגי המהפכה המקוריים של המפלגה הוצאו להורג בטיהורים הגדולים. עשור לאחר מכן, האח הגדול היה כבר מנהיגה הבלתי מעורער של המפלגה. אולם אורוול רומז בספר שהאח הגדול הוא דמות בדיונית שנוצרה על ידי המפלגה, כדי לשמש כמוקד ההזדהות עם המפלגה, כיוון שקל יותר להרגיש קרבה לאדם מאשר לגוף או לרעיון אידאולוגי. כחיזוק לכך אפשר להביא את העובדה שהאח הגדול הפך דמות מיתולוגית, פרטי הביוגרפיה שלו מעורפלים, לא ידוע מתי נולד, והאמונה הרווחת היא שהוא לעולם לא ימות. אין אדם באוקיאניה היודע את שמו האמיתי או שראה אותו פנים אל פנים.
"האח הגדול" הפך מטבע לשון המתייחס לשלטון טוטליטרי או כזה שיש בו מאפיינים טוטליטריים. המציאות הדיסטופית שמתאר אורוול ב-"1984" רותמת אמצעים טכנולוגיים מתקדמים לפיקוח ולניטור של חיי הפרט, תחת הסיסמה "האח הגדול - עינו פקוחה", ולכן המונח "האח הגדול" משמש לעיתים קרובות בהתייחסות לפעולות שפוגעות בפרטיות, בין אם מעורבים בהן מוסדות המדינה ובין אם מעורבים בהם חברות מסחריות.
דמותו של האח הגדול מבוססת בעיקרה על דמותו של יוסיף סטלין, אך גם על רודנים אחרים כמו אדולף היטלר ומאו דזה-דונג. השם "האח הגדול" הוא פרפרזה על הכינוי "האבא הגדול" שניתן לסטלין.
ראו גם

חדר 101
פנאופטיקון
הזכות לפרטיות
1984 (ספר, מונחים)
Scratch

| --- | --- |


 מפתח:  מעבדת המדיה של MIT
 מחזור חיים:  2001–הווה (כ־24 שנים) 
 גרסה אחרונה:  3.0 (2 בינואר 2019) 
 גרסת בטא:  scratch 3
 מערכת הפעלה:  Microsoft Windows, macOS, Linux, דפדפן
 נכתבה בשפות:  Squeak, ActionScript, Blockly 
 סוג רישיון:  GPLv2 או Scratch Source Code License
 קטגוריה:  סביבת פיתוח
 scratch.mit.edu
 
בלוקים באתר סקראץ'
סקראץ' היא סביבת פיתוח המיועדת להוראת תכנות בעיקר בקרב ילדים בגילאי 8 עד 16. בסביבת פיתוח זו יוצרים ממשק משתמש גרפי (GUI) הנעזר בדמויות ובלוגיקה. בסביבה לא כותבים קוד אלא גוררים ומשחררים באופן חזותי "בלוקים", צורות ובהן בדרך כלל הוראה לדמות, ומסדרים אותם זה אחר זה, וכך יוצרים תסריט לדמות. כל בלוק מייצג פקודה או מספר פקודות בתכנות.
סביבת הפיתוח כוללת את האפשרויות לקבל עזרה בנוגע לכל הוראה או פעולה באנגלית, להוסיף הערה ולהצמיד אותה להוראה כלשהי, לצייר, להקליט או לייבא מהמחשב דמות, רקע או צליל באמצעות כלי ציור בסיסיים או מיקרופון, לשנות את הרקע תוך כדי הפעלת התוכנית בעזרת תסריטים, ולשנות את שמות הדמויות. לסביבת הפיתוח עצמה מתלווים גם קובצי תמונות של דמויות ורקעים וגם צלילים.
היסטוריה

התחלת פיתוח סקראץ' החלה בסביבות 2003, על ידי מעבדת המדיה של MIT בראשות מיטשל רזניק.
המטרה הייתה ליצור קידוד, שקל לילדים ומתחילים ליצור איתו פרויקטים, ללא הרבה למידה, ועם שילוב יצירתיות. הקרן הלאומית למדע, העניקה מענקים למיטשל רזניק ויסמין כפאי בשביל לפתח את סקראץ'.
ב-15 במאי 2007, סקראץ' 1.0 הושק. העורך של סקראץ' 1.0 לא היה מקוון, ולא נכלל באתר אינטרנט. משתמשים יכלו לשתף פרויקטים לאתר דרך העורך הלא מקוון, ואחרים יכלו להגיב עליהם.
בהתחלה, דף הבית היה בנוי עם כמהה שורות שונות של פרויקטים: פרויקטים מומלצים, פרויקטים אהובים, פרויקטים בהפתעה, הפרויקטים החדשים ביותר ועוד מספר שורות עם פרויקטים אחרים.
תוספות בין הגרסאות:
בגרסאות 1.1 ו1.2 שוחררו בלוקים חדשים.
בגרסה 1.4, שוחרר בלוק "שאל __ והמתן", והשתדרג מסך הטעינה של הפרויקטים.
בגרסה 2.0, סקראץ' החלו לערב פלאש בפרויקטים
במהלך השנה לאחר פרסום 2.0, הוחלט לבחור "מנחי קהילה". מנחי הקהילה, הם סקראצ'רים שפועלים למען קהילת סקראץ', מנהלים את האתר אך הם לא מצוות סקראץ'.
תסריטים

תסריטים מיוצגים בסביבת העבודה על ידי בלוקים שמזכירים במידת מה תרשים זרימה. גם פסוקיות בשפה מיוצגות בצורה חזותית.
תסריטים > צורות של בלוקים

ישנן מספר צורות של בלוקים, ולכל צורה יש משמעות. אלו הצורות (הקווים התחתיים מסמלים מקום בו בוחרים אפשרות מתוך מאגר אפשרויות מתאים או כותבים באופן חופשי):
מלבן מפעיל (מלבן שבצלעו העליונה יש צורת גל) - כל הוראה בצורה זו היא התחלה של תסריט וגורמת לו לפעול. לדוגמה: "כאשר נלחץ מקש __".
מלבן פקודה - כל הוראה רגילה. לדוגמה: "זוז __ צעדים" (בתוכנה זו, צעד הוא כמות כלשהי של פיקסלים במסך המחשב).
לולאות (מעין צורה של האות כ) - כל סוג של לולאה, כלומר חזרה על הפעולות שבתוך הצורה. לדוגמה: "לעולמים".
ערכים (אליפסה) - ערך מספרי או מילולי. לדוגמה: "מיקום על ציר Y".
תנאים (משושה) - תנאי ששמים במקום המיועד לכך בתוך צורה אחרת. יכול להוציא נכון (True) או לא נכון (False). לדוגמה: "מיקרופון רועש?".
עצירת המשך התסריט - בלוקים כגון "לעולמים", "עצור הכל", הם בלוקים ללא מקום לחיבור בלוק חדש אחריהם.
תסריטים > קבוצות של בלוקים

הבלוקים מחולקים ל-9 קבוצות. כל בלוק מותאם בצבעו לקבוצה לה הוא שייך. להלן הקבוצות וצבען:
תנועה: בקבוצה זו נמצאים כל הבלוקים הקשורים לנקודה בה נמצאת הדמות והכיוון אליו הוא פונה. לדוגמה: "הסתובב __ מעלות נגד כיוון השעון". את קבוצה זו מייצג הצבע כחול.
מראה: בקבוצה זו נמצאים כל הבלוקים הקשורים למראה הדמות, למה שהוא חושב או אומר ולגודלו. לדוגמה: "אמור __ למשך __ שניות". את קבוצה זו מייצג הצבע סגול.
צלילים: בקבוצה זו נמצאים כל הבלוקים הקשורים לצלילים המופקים עקב פעולה כלשהי של הדמות. לדוגמה: "הפסק את כל הצלילים". את קבוצה זו מייצג הצבע ורוד.
אירועים: תבניות התחלה שצורתן מלבן שבקצהו העליון גל, כמו "כאשר לוחצים על הדגל". את הקבוצה הזאת מייצג צבע צהוב.
בקרה: בקבוצה זו נמצאים כל הבלוקים שקשה לשייך לקבוצות אחרות. לדוגמה: "חכה __ שניות" (הקו התחתי מייצג ערך מספרי או מילולי שכותבים בתוך המקום). את קבוצה זו מייצג הצבע כתום.
חיישנים: בקבוצה זו נמצאים כל הבלוקים הקשורים לקבלת מידע ממפעיל התוכנית, וכל הבלוקים הקשורים למגע ולמרחק בין הדמות לדבר מה. לדוגמה: "המרחק אל __" (בתור ערך מספרי). את קבוצה זו מייצג הצבע תכלת.
מפעילים: בקבוצה זו נמצאים כל הבלוקים הקשורים לערכים מספריים שאינם קשורים לקבוצה אחרת. לדוגמה: "__ + __" (בתור ערך מספרי). את קבוצה זו מייצג הצבע ירוק בהיר.
משתנים: בקבוצה זו נמצאים כל הבלוקים הקשורים למשתנים או רשימות המשתתפים בתוכנית. צריך ליצור משתנה או רשימה וגם את ההגדרות שלה. לדוגמה: "קבע __ ל-__" (במקרה זה הקו התחתי הראשון מייצג שם של משתנה). את קבוצה זו מייצג הצבע כתום. את הרשימות מייצג הצבע כתום כהה.
הלבנים שלי: בקבוצה הזאת יוצרים בלוקים חדשים. כשיוצרים לבנה אפשר להכניס בה מקום לערך מספרי או מקבוצת מפעילים. את ההגדרות של הלבנה מקבלים בצד בלוק שלמעלה גל שבתוכו הפקודה של הגל. דומה לנעלמים באלגברה. את הקבוצה הזאת מסמל צבע אדום פסטל.
מבנה

במסך העריכה יש 4 חלקים.
אזור שבו הבלוקים נמצאים ומשם יש לגרור אותם
אזור שבו בונים את הקוד
אזור שבו רואים את המסך
אזור הדמויות והרקעים
ישנן 9 קטגוריות של בלוקים:
| צבע | שם | שימוש | הערות |
| --- | --- | --- | --- |
| כחול | תנועה | בלוקים שגורמים לדמות לזוז/להסתובב |  |
| סגול | מראה | שולט במראה של הדמות ואומר בבועות דיבור |  |
| ורוד-סגול | שמע | מאפשר לעשות בפרויקט צלילים ומוזיקה |  |
| כתום בהיר | אירועים | מאפשר לעשות דברים כאשר משהו יקרה (כאשר x) |  |
| כתום בהיר-כהה | בקרה | מאפשר לבקר את הפרויקט בעזרת פקודות כגון ״לעולמים״ ופקודות ״אם אז״ |  |
| תכלת | חיישנים | מאפשר לשתמש בחיישנים וגם לבצע שאלה במהלך הפרויקט |  |
| ירוק | מפעילים | מאפשר לבצע פעולות מתמטיות, ונותן הרחבה לתנאים |  |
| כתום כהה | משתנים | יצירת משתנים ומשתני ענן ורשימות | אין דבר כזה רשימות ענן, אבל במשתני ענן אי אפשר לכתוב אותיות |
| אדום-פסטל | הלבנים שלי | מאפשר ליצור לבנה המורכבת ממספר לבנים וכך למנוע שימוש בהרבה לבנים | חייבים להגדיר את הבלוק |
| ירוק כהה | הרחבות | ניתן להוסיף אפשרויות לשימוש במוזיקה, עט, חיישן מצלמה ועוד | צריך להוסיף אותם לפני השימוש בהם, בשונה מהקטגוריות האחרות |
הרחבות

בגרסה 3.0 נוסף אפשרות להרחבות המאפשרות להוסיף חיישן מצלמה, טקסט לדיבור ועוד.
כל התוספים בצבע ירוק כהה.
| שם התוסף | שימוש | הערות | דרישות |
| --- | --- | --- | --- |
| מוזיקה | מאפשר לנגן ב18 כלי נגינה |  |  |
| עט | מאפשר לצייר על המסך במהלך הפרויקט |  |  |
| חיישן מצלמה | מאפשר לשלוט במצלמה ובחיישנים שבה | לא ניתן לשמור תמונה שצולמה |  |
| טקסט לדיבור | מאפשר לדמות לדבר ב23 שפות | שיתוף פעולה עם Amazon wec services, לא עובד על כל השפות | WiFi |
| תרגום | מאפשר לתרגם טקסט בעזרת גוגל תרגום | שיתוף פעולה עם גוגל (חברה), לא עובד על כל השפות | WiFi |
| Makey Makey | חיבור למכשיר Makey Makey | שיתוף פעולה עם JoyLabz |  |
| micro:bit | מאפשר לחבר את הפרייקט לmicro:bit | שיתוף פעולה עם micro:bit | WiFi & Bluetooth |
scratch lab מאפשר לכל הציבור להשתמש בפקודות נסיניות של סקראץ'. כיום יש 4 קטגריות בscratch lab.
| שם באנגלית | שם בעברית | שימוש |
| --- | --- | --- |
| New Block Colors | צבעים חדשים לבלוק | מאפשר לאנשי בעלי ראייה לקויה לראות טוב בעזרת נגדינות צבעים |
| Animated Text | טקסט מונפש | מאפשר להוסיף טקסט שמחליף צבעים |
| Face Sensing | חיישן פנים | מאפשר לגרום לדמות לעקוב אחרי מקום בפנים (למשל לעקוב אחרי האף) |
| Video Sprites | דמויות וידאו | מאפשר למלא חלל מסוים בדמות עם המצלמה |
התוכנה

סקראץ' נכתבה בעזרת Squeak (מימוש של שפת התכנות Smalltalk). עד שנת 2012 קוד המקור שלה היה זמין, אך ברישיון (Scratch Source Code License) שהגביל שינויים. החל ממרץ 2012 התוכנה זמינה גם לפי תנאי רישיון ה-GPL (גרסה 2)‏.
צנזורה בסין

באוגוסט 2020 ממשלת סין חסמה את הגישה לאתר סקראץ', באותה תקופה מעל שלוש מיליון אנשים בסין השתמשו בסקראץ'.
סקראץ' ג'וניור

סקראץ' ג'וניור היא תוכנה דומה לסקראץ' שמאפשרת גם למי שלא יודע לקרוא לתכנת.
הערות שוליים

↑  Scratch - About, scratch.mit.edu
↑  צבעי בלוק חדשים
↑  טקסט מונפש
↑  חישת פנים
↑  דמויות וידאו
↑  Scratch Source Code License - מתוך אתר התוכנה
↑  קוד מקור - מתור אתר התוכנה
↑  Ryan Daws, China blocks MIT’s kid-friendly programming language Scratch, Developer Tech News, ‏2020-09-08 (באנגלית בריטית)
| --- | --- |
בקרת זהויות :  NLI: 987007564120605171  GND: 7860906-9  LCCN: sh2008006648  NKC: ph751040 
הגרסה העברית של סביבת הפיתוח scratch 1.4
הרחבת ״עט״ בסקראץ'
ועדה מקומית לתכנון ולבנייה

הודעה פומבית של הוועדה המקומית לתכנון ובנייה של תל אביב-יפו על הפקדת תוכנית מפורטת. התוכנית נוגעת להרחבת מגורי הצוות במתחם של המרכז הרפואי ת"א ע"ש סוראסקי ותלוי בסמיכות למתחם
ועדה מקומית לתכנון ולבנייה היא ועדת התכנון הנמוכה ביותר במסגרת הסדרת התכנון והבנייה בישראל. סמכויות רישוי הבנייה בישראל מחולקות בין שלוש ערכאות מרכזיות: ועדות מקומיות, ועדות מחוזיות וועדה ארצית. ועדה מקומית אחראית על מרחב תכנון מקומי אשר לרוב חופף את שטחה של רשות מקומית אחת. ייתכנו מקרים בהם מרחב התכנון המקומי מהווה שטח של מספר רשויות מקומיות, ובמקרה כזה תכונה הוועדה המקומית ועדה מקומית מרחבית.
מבנה וסמכויות

חברי הוועדה המקומית לתכנון ולבנייה הם נבחרי ציבור ברמה המקומית וכאשר מרחב תכנון מקומי כולל תחום של רשות מקומית אחת בלבד חברי מועצת הרשות המקומית הם חברי הוועדה המקומית לתכנון ולבנייה. עם זאת, החוק מבדיל בין הוועדה המקומית לתכנון ולבנייה לבין מועצת הרשות המקומית, והוועדה המקומית לתכנון ולבנייה היא גוף משפטי נפרד. שטח מרחב התכנון המקומי וגבולותיו נקבעים על ידי שר הפנים.
מאחר שמליאת הוועדה המקומית כוללת את כל מועצת הרשות המקומית, הרי שלעיתים קרובות מדובר בעשרות חברים. קיום דיונים מקצועיים בקוורום של עשרות חברים אינו מאפשר לבצע עבודה יעילה. די בכך, למשל, שכל אחד מחברי מליאת הוועדה המקומית יבקש לדבר רק 5 דקות בכל אחד מהנושאים המועלים במסגרת הישיבה, כדי להביא לכך שבקשות להיתר בנייה יתארכו ויידונו הרבה מעבר לצורך. על כן, על פי רוב, הוועדה המקומית מקימה ועדת משנה המורכבת ממספר קטן יותר של נציגים. החלטותיה של ועדת המשנה הן כדין החלטתה של מליאת הוועדה המקומית, אלא אם הועבר הדיון בנושא פלוני למליאת הוועדה המקומית.
הוועדה המקומית לתכנון ולבנייה אחראית על הנפקת היתרי בנייה בהתאם לתקנות התכנון והבנייה בשטחים בהם קיימת תוכנית בניין עיר מאושרת. כמו כן, בשנת 1995 תוקן חוק התכנון והבנייה והוסף בו סעיף 62א המעניק לוועדה המקומית סמכות לאשר שינויים בתוכניות מתאר מקומיות בהתאם לרשימה סגורה של נושאים המנויים בסעיף. מטרת התיקון היה לקצר את הליכי התכנון. אולם בתי המשפט קבעו שהסמכות שהועברה לוועדה המקומית במסגרת התיקון היא מצומצמת ומאפשרת עריכת שינויים מינוריים בלבד בעלי "השלכה מקומית מצומצמת". בשנת 2014 תוקן חוק התכנון והבנייה פעם נוספת, והורחבו משמעותית הסמכויות של הוועדות המקומיות.
בנוסף למתן היתרים ואישור שינויים על פי סמכויותיה, הוועדה המקומית מגישה להפקדה לוועדה המחוזית לתכנון ולבנייה תוכניות בתחומה אשר אין בסמכותה לאשרן אך היא מעוניינת בקידומן.
בית המשפט העליון הבהיר את הסיבות לסמכויות המצומצמות של הוועדה המקומית במילים אלו:
מבנה וסמכויות > מתן היתר בלתי חוקי

שופטת בית המשפט העליון אילה פרוקצ'יה כתבה על:
במקרה בו הוועדה המקומית לתכנון ובנייה העניקה היתר בלתי חוקי, חייב בית המשפט העליון את הוועדה בתשלום פיצויים ליזם על נזקים שנגרמו לו מפני שפעל על פי ההיתר, למרות שהיזם ידע שההיתר אינו חוקי והוא שהגיש את הבקשה להיתר מלכתחילה. עם זאת, קבע בית המשפט שיש לנקות מהפיצויים על הנזקים בגלל האשם התורם של היזם.